Source: http://docplayer.fi/1553072-Menettamisseuraamukset.html
Timestamp: 2018-02-20 22:08:13+00:00
Document Index: 16020963

Matched Legal Cases: ['kko ', 'kko ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'kko ', 'kko ', 'tuomioistuin ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'tuomioistuin ', 'KKO ', 'KKO ', 'KKO ', 'KKO ', 'KKO ', 'tuomioistuin ', 'KKO ']

MENETTÄMISSEURAAMUKSET - PDF
Download "MENETTÄMISSEURAAMUKSET"
1 MENETTÄMISSEURAAMUKSET Helsingin hovioikeuspiirin laatuhanke Työryhmän raportti / Työryhmän jäsenet Käräjätuomari Jyrki Rinnemaa, puheenjohtaja, Vantaan KO Määräaikainen käräjätuomari Olli Haapanen, Vantaan KO Käräjätuomari Jaana Helander, Helsingin KO Asianajaja Heini Kotamäki, Espoo Käräjätuomari Outi Nokso-Koivisto, Espoon KO Määräaikainen hovioikeudenneuvos Åsa Nordlund, Helsingin HO Käräjätuomari Timo Pirttijärvi, Tuusulan KO Hovioikeudenneuvos Matti Rintala, Helsingin HO Käräjätuomari Pia Sandvik, Espoon KO Käräjätuomari Mikael Selander, Porvoon KO Kihlakunnansyyttäjä Heli Vesaaja, Helsingin syyttäjänvirasto Kihlakunnansyyttäjä Piia Vottonen, Helsingin syyttäjänvirasto
2 2 (65) SISÄLLYS JOHDANTO MENETTÄMISSEURAAMUKSEN YLEISET EDELLYTYKSET Rikos menettämisseuraamuksen edellytyksenä (RL 10:1.1) Menettämisseuraamus, kun teko ei ole rangaistava in concreto (RL 10:1.2) Menettämisseuraamuksen tuomitsemisen estävä vanhentuminen (RL 8:9) HYÖDYN MENETTÄMINEN (RL 10:2) Mitä tarkoitetaan taloudellisella hyödyllä Mikä taloudellinen hyöty on rikoksen tuottamaa Esine- vai arvokonfiskaatio? Hyödyn määrän selvittäminen Brutto- vai nettohyöty? Hyödyn määrän arvioiminen (RL 10:2.2) Keneltä hyöty konfiskoidaan Yhteisvastuullinen hyötykonfiskaatio Hyödyn siirtäminen ja rahanpesun kohteen menettäminen (RL 32:12) Hyötykonfiskaation suhde vahingonkorvaukseen (RL 10:2.3) RL 10:2.3 ja aiempi käytäntö Hyödyn palauttaminen ja vahingonkorvaustuomion vaikutus RL 10:2.3:n mukaan Hyötykonfiskaatio ilman vahingonkorvausvaatimuksesta johtuvaa vähennystä Millaisen vahingon korvaus voidaan vähentää Eräistä muista velvoitteista Ennallistaminen Ylikuormamaksu Verotus RL 10: Laajennetun hyödyn menettämisen suhde vahingonkorvaukseen LAAJENNETTU HYÖDYN MENETTÄMINEN (RL 10:3) Taustaa Laajennetun hyötykonfiskaation perustavat seikat (RL 10:3.1) Liipaisinrikos Rikollinen toiminta omaisuuden lähteenä Kevennetty todistustaakka Mitä voidaan tuomita menetetyksi Kenen omaisuutta voidaan konfiskoida RL 10:3:n nojalla RL 10:3.4:n säännös yhteisvastuullisuudesta Tavanomaisen hyötykonfiskaation (RL 10:2) ja laajennetun hyödyn menettämisen suhde Yhteenveto RL 10:3:n soveltuvuuteen vaikuttavista seikoista RIKOKSENTEKOVÄLINEEN MENETTÄMINEN (RL 10:4) Sääntelyn rakenne Rikoksentekovälineen yksilöinti ja käsite Tekovälineen säilytysvälineet, oheistarvikkeet ja eri komponentit Rikoksentekovälineen pakollinen konfiskointi (RL 10:4.1)...30
3 Ampuma- ja teräase sekä muun niihin rinnastettava hengenvaarallinen väline Väline, jonka hallussapito on rangaistavaa Rikoksentekovälineen harkinnanvarainen konfiskointi (RL 10:4.2:n 1 kohta) Rikoksen tekemistä varten valmistetun, hankitun tai siihen erityisen soveliaan omaisuuden konfiskointi (RL 10:4.2:n 2 kohta) Läheinen liittyminen konfiskaation perustavaan rikokseen Esineen tai omaisuuden hankkiminen tai valmistaminen rikosta varten ja esineen erityinen soveltuvuus rikoksen tekemiseen Huumausainerikoksia koskeva erityissäännös RL 50: MUUN OMAISUUDEN MENETTÄMINEN Yleistä Rikoksen tuotteen ja rikoksen kohteen pakollinen konfiskointi (RL 10:5.1) Hallussapitokriminalisoinneista Rikoksen tuotteen ja rikoksen kohteen harkinnanvarainen konfiskointi (RL 10:5.2) Menettämisseuraamuksen tarpeellisuuden harkinta Konfiskointi esineen tai omaisuuden terveydelle tai ympäristölle haitallisten ominaisuuksien vuoksi (kohta 1) Konfiskointi uusien rikosten ehkäisemiseksi (kohta 2) Auto rikoksen kohteena a. Rattijuopon auton tai sen arvon konfiskointi Konfiskointi säännöstelyä taikka maahantuontia tai maastavientiä koskevien säännösten tai määräysten tarkoituksen toteuttamiseksi (kohta 3) Konfiskointi luonnon ja ympäristön suojelemiseksi annettujen säännösten tai määräysten tarkoituksen toteuttamiseksi (kohta 4) Astian, päällyksen tai muun säilytysvälineen menettäminen (RL 10:5.3) OMISTUSSUHTEISTA JOHTUVAT RAJOITUKSET RL 10:4-5:n MUKAISIIN KONFISKAATIOIHIN (RL 10:6) RL 10:6.1:n 1 virke: kenen omaisuutta voidaan konfiskoida RL 10:6.1:n 2 virke: omistusoikeuden siirtämisen vaikutus menettämisseuraamukseen RL 10:6.2: konfiskointi omistusoikeudesta riippumatta MENETTÄMISOIKEUDEN RAUKEAMINEN (RL 10:7) ARVON MENETTÄMINEN RL 10:8:ssa säädetyn arvokonfiskaation tarkoitus Arvokonfiskaation toissijaisuus ja harkinnanvaraisuus Esinekonfiskaation esteet Oikeudelliset esteet Tosiasialliset esteet arvokonfiskaation perusteena Omaisuuden myöhemmän löytymisen vaikutus Tosiasialliset esteet arvokonfiskaation esteenä Henkilöt, joihin arvokonfiskaatio kohdistetaan Yhteisvastuullinen arvokonfiskaatio (RL 10:8.3) Arvon määrittäminen (65)
4 9. MENETTÄMISSEURAAMUKSEN VAATIMINEN (RL 10:9) Syyttäjän vaatimus konfiskaation tuomitsemisen edellytyksenä Vaatimistaakka Syyttäjän väittämistaakka Vastaajalla ei väittämistaakkaa Vaatimuksen muotoilu Missä vaiheessa konfiskaatiota voidaan vaatia Menettämisseuraamuksen enimmäismäärä ROL 8:11:ssa Konfiskaation vaatiminen kirjallisessa menettelyssä Asianomistajan asema Menettämisvaatimuksen esittämättä jättäminen (ROL 1:8b) Eläintenpitokieltoon ja kiellon rikkomiseen liittyvä menettämisseuraamus (RL 17:23.2 ja eläinsuojelulaki 57.2 ) MENETTÄMISSEURAAMUKSEN KOHTUULLISTAMINEN (RL 10:10) RL 10 luvun 10 :n kohtuullistamissäännöksen soveltamisala Menettämisseuraamuksen tuomitsematta jättäminen Rikoslain 10 luvun 10 :n 1 momentin 1 kohta Rikoslain 10 luvun 10 :n 1 momentin 2 kohta Rikoslain 10 luvun 10 :n 1 momentin 3 kohta Rikoslain 10 luvun 10 :n 2 momentti: menettämisseuraamuksen muunlainen kohtuullistaminen Säännöksen soveltamisala Arvokonfiskaatio esinekonfiskaation sijasta Osittainen menettämisseuraamus Kohtuusharkinta konfiskaatiovastaajan kuoltua Kuolema ennen menettämisseuraamuksen tuomitsemista (RL 8:16.2) Kuolema menettämisseuraamuksen tuomitsemisen jälkeen (RL8:16.3) (65)
5 5 (65) JOHDANTO Menettämisseuraamuksia koskevien säännösten kokonaisuudistus tapahtui voimaan tulleilla lainmuutoksilla ( /2001). Rikoslakiin otettiin uusi 10 luku, johon sisällytettiin menettämisseuraamuksia koskevat soveltamisalaltaan yleiset säännökset. Samalla kumottiin valtaosa menettämisseuraamuksia koskevista lukuisista säännöksistä niin rikoslaissa kuin sen ulkopuolisessakin lainsäädännössä. Uudistukseen sisältyi useita merkittäviä muutoksia entiseen menettämisseuraamuksia koskevaan säännöstöön. Merkittävimpiä olivat laajennettu hyötykonfiskaatio, vahingonkorvauksen ja hyötykonfiskaation välisen suhteen määritteleminen uudelleen sekä säännös siitä, että menettämisseuraamuksen tuomitseminen edellyttää sen vaatimista. Uudistuksen tavoitteena oli yhtenäistää menettämisseuraamuksia koskeva lainsäädäntö ja samalla kumota tarpeettomat konfiskaatiopykälät. Menettämisseuraamuksen määrääminen haluttiin kytkeä sen tarkoitukseen. Menettämisseuraamus ei ole luonteeltaan rangaistus, vaan turvaamistoimenpide. Sellaisena se on yleensä tarpeen esineen ominaisuuksien vuoksi, rikosten ennalta ehkäisemiseksi tai rikoksen tuottaman taloudellisen hyödyn pois saamiseksi taikka sen estämiseksi, että hyödyllä rahoitetaan uusia rikoksia. Menettämisseuraamuksia tuomittaessa on uudistuksen tavoitteiden valossa pyrittävä yhdenvertaisuuteen ja ennustettavuuteen. Samalla on säännöksissä tuomarille annetun harkintavallan nojalla huolehdittava siitä, että menettämisseuraamusta koskeva ratkaisu on kussakin yksittäistapauksessa oikeudenmukaisessa suhteessa rikokseen ja asian olosuhteissa kohtuullinen. Tässä raportissa on pyritty esittelemään käytännönläheisesti ja tiivistetysti rikoslain 10 luvun säännökset sekä esitetty niitä koskevat työryhmän tarpeellisiksi ja mahdollisiksi havaitsemat tulkinta- ja menettelytapasuositukset. Sanotuista säännöksistä on jo oikeuskirjallisuudessa olemassa rikos- ja prosessioikeuden professori Pekka Viljasen perusteellinen ja kattava esitys "Konfiskaatio rikosoikeudellisena seuraamuksena" (2007), jonka ohella on mainittava eritoten Jaakko Raution väitöskirja "Hyötykonfiskaatiokanne" (2006). Raportissa on lain esitöiden (HE 80/2000vp, LaVM 14/2001vp) ja muiden oikeuslähteiden ohella hyödynnetty erityisesti näitä teoksia. Työryhmä on jakanut keskenään kirjoitustyön, minkä jälkeen syntyneet luonnokset on käsitelty yhdessä. Koko työryhmä vastaa siten raportin koko tekstistä. Työryhmä kiittää raportin kommentoinnista OTT Jussi Matikkalaa ja lainsäädäntöneuvos Jaakko Rautiota. Raportti on esitelty Helsingin hovioikeuspiirin Laatupäivillä , minkä jälkeen se on viimeistelty mennessä.
6 6 (65) 1. MENETTÄMISSEURAAMUKSEN YLEISET EDELLYTYKSET 1.1. Rikos menettämisseuraamuksen edellytyksenä (RL 10:1.1) Rikoslain 10 luvun 1 :n 1 momentin mukaan menettämisseuraamus perustuu aina rangaistavaksi säädettyyn tekoon eli rikokseen. Se, millaista liityntää rikoksen ja menettämisseuraamuksen välillä vaaditaan, ilmenee tarkemmin kustakin eri konfiskaatiolajia koskevasta säännöksestä. Rikos voi olla sinänsä tahallinen tai tuottamuksellinen. Erolla on kuitenkin merkitystä mm. rikoksentekovälineen menettämistä koskevan säännöksen soveltuvuuden suhteen (RL 10:4). Rikos voi olla virallisen syytteen alainen tai asianomistajarikos. Syyttäjä ei voi esittää asianomistajarikoksen kohdalla konfiskaatiovaatimustakaan, jos hänellä ei ole syyteoikeutta. Syyteoikeutensa riippuessa siitä, vaatiiko erittäin tärkeä yleinen etu syytteen nostamista, syyttäjä voi vedota tämän vaatimuksen täyttääkseen myös menettämisseuraamukseen. Myös rangaistava rikoksen yritys tai valmistelu voi olla menettämisseuraamuksen peruste. Yritys tai valmistelu voi merkitä myös täytettyä rikosta, jonka perusteella menettämisseuraamus on tuomittavissa. Rikos menettämisseuraamuksen yleisenä edellytyksenä voi siis edellyttää erityistä huomiota, jos pääkäsittelyn kuluessa rikosnimike näyttää muuttuvan rikoksen A yrityksestä täytetyksi rikokseksi B, virallisen syytteen alainen rikos lievenevän asianomistajarikokseksi taikka tahallinen teko muuttuvan tuottamukselliseksi. Ongelma ei liene esimerkiksi tapon yrityksen muuttuminen törkeäksi pahoinpitelyksi ja tekovälineenä käytetyn puukon tuomitseminen valtiolle; sen sijaan sellainen voi olla esimerkiksi tahallisen yrityksen muuttuminen tuottamukselliseksi rikokseksi. Esitettäessä vaihtoehtoisia rangaistusvaatimuksia kesken käsittelyn myös menettämisvaatimuksiin perusteineen on syytä kiinnittää huomiota. Entä jos kysymyksessä on rikoksen yrityksestä luopuminen tai tehokas katuminen (RL 5:2)? Näitä tilanteita ei mainita RL 10 luvun 2 momentin tyhjentävässä luettelossa tapauksista, joissa menettämisseuraamus on mahdollinen, vaikka sen perustava teko ei ole rangaistava in concreto. Oikeuskirjallisuudessa on esitetty (Viljanen mt. s. 32), että yrityksestä luopumisen ja tehokkaan katumisen tapauksissa menettämisseuraamuksen rikosedellytys täyttyy. Menettämisseuraamuksen rikosedellytyksen täyttävät kaikki eri osallisuusmuodot, kuten välillinen tekeminen, yllytys ja avunanto. Se, että tekijä jätetään syykseen luetusta rikoksesta rangaistukseen tuomitsematta, ei estä menettämisseuraamuksen tuomitsemista. Tilanne mainitaan kuitenkin yhtenä menettämisseuraamuksen kohtuullistamisperusteena (RL 10:10.1/2). Ainoan poikkeuksen siitä, että menettämisseuraamuksen perustavasta rikoksesta on esitettävä aina tuomitsemiseen riittävä näyttö muodostaa laajennettu hyödyn menettäminen (RL 10:3). Jos tekoon soveltuu jokin oikeuttamisperuste, kuten hätävarjelu tai pakkotila, kyse ei ole ollenkaan rangaistavasta teosta eikä menettämisseuraamukselle ole perustetta.
7 7 (65) 1.2. Menettämisseuraamus, kun teko ei ole rangaistava in concreto (RL 10:1.2) Rikoslain 10 luvun 1 :n 2 momentissa säädetään tyhjentävästi tilanteista, joissa menettämisseuraamus on mahdollinen, vaikka sen perustavasta teosta ei voida tuomita tuossa tapauksessa tosiasiassa rangaistusta. Ensimmäinen tilanne on alle 15-vuotiaan tai syyntakeettoman teko. Näissä tapauksissa on erityistä huomiota kiinnitettävä konfiskaation kohtuullisuuteen. Alaikäisen ja syyntakeettomien mahdollinen erityiskohtelu koskee vain heihin itseensä kohdistuvia menettämisseuraamuksia. Jos tällainen tekijä on luovuttanut rikoksentekovälineen toiselle, esine voi olla konfiskoitavissa tältä, vaikka sitä ei alaikäiseltä mahdollisesti olisikaan konfiskoitu. Konfiskaatiolajilla on myös merkitystä. Hyödyn tuomitseminen menetetyksi myös alaikäisiltä ja syyntakeettomilta on usein yhtä perusteltua ja oikeudenmukaista kuin muiden kohdalla. Sama koskee rikoksentekovälinettä, rikoksen tuotetta ja rikoksen kohteena ollutta omaisuutta. Toisena tilanteena momentissa on lueteltu anteeksiantoperusteet, joista huolimatta menettämisseuraamus voidaan tuomita. Näitä ovat: - anteeksiannettava kieltoerehdys (RL 4: 2 ) - anteeksiannettava hätävarjelun liioittelu (RL 4:4.2) - anteeksiannettava pakkotila (RL 4:5.2) - anteeksiannettava voimakeinojen käytön liioittelu (RL 4:6.3) - sotilaalta ei voida kohtuudella edellyttää esimiehen käskyn täyttämättä jättämistä (RL 45:26 b.2) Vaikka tekijä on anteeksiantoperusteen käsillä ollessa rangaistusvastuusta vapaa, hänen tekonsa on silti oikeudenvastainen. Anteeksiantoperuste antanee kuitenkin tavanomaista useammin aiheen kohtuullistaa menettämisseuraamusta. Huomattakoon, että tunnusmerkistöerehdystä (RL 4:1) ei po. momentissa mainita. Tunnusmerkistöerehdys poistaa teolta tahallisuuden. Menettely voi kuitenkin olla tuottamuksellisena rangaistava: menettämisseuraamukselle on tällöin peruste. Momentin kolmas kohta liittyy siihen, että oikeushenkilön rangaistusvastuuta koskevan RL 9 luvun 2 :n 2 momentin mukaan oikeushenkilö on tuomittavissa yhteisösakkoon, vaikkei rikoksentekijää saada selville (anonyymi syyllisyys) tai muusta syystä tuomita rangaistukseen. Näissä tapauksissa myös menettämisseuraamus on mahdollista tuomita. Toinen anonyymin syyllisyyden kohdalla menettämisseuraamuksen mahdollistava säännös on sananvapauden käyttämisestä joukkoviestinnässä annetun lain 22.1 :ssä, jonka mukaan julkaistun viestin sisältöön perustuvaan rikokseen liittyvä menettämisseuraamus voidaan määrätä myös, vaikka rikoksentekijää ei saada selville (esimerkiksi lähdesuojan vuoksi) Menettämisseuraamuksen tuomitsemisen estävä vanhentuminen (RL 8:9) Vanhentuminen voi estää menettämisseuraamuksen tuomitsemisen. Menettämisseuraamuksen tuomitsemisen estävästä vanhentumisessa on säädetty RL 8:9:ssä, jonka mukaan menettämisseuraamusta ei saa tuomita, mikäli teosta ei vanhentumisen vuoksi saa tuomita rangaistusta. Menettämisvaatimuksen lyhin vanhentumisaika on kuitenkin viisi vuotta. RL 10:4:ssä tarkoitetun rikoksentekovälineen tai RL 10:5:ssä tarkoitetun muun omaisuuden osalta menettämisvaatimus ei lainkaan vanhennu. Tämä vanhentu-
8 8 (65) mattomuus ei koske RL 10:4-5:ssä tarkoitetun esinekonfiskaation sijasta tuomittavaa arvokonfiskaatiota (RL 10:8) koskevaa vaatimusta. RL 8:9:ää on tulkittava siten, että menettämisvaatimuksen vanhentuminen on sidottu sen perustana olevan rikoksen syyteoikeuden vanhentumiseen. Menettämisseuraamusta ei myöskään saa tuomita, jos sen perustana olevasta rikoksesta ei enää saa tuomita rangaistusta RL 8:6:n mukaan (ns. tuomitsemisvanhentuminen). Syyteoikeuden vanhentumisesta on säädetty RL 8:1:ssä. Menettämisvaatimuksen lyhimmän vanhentumisen ajan ollessa viisi vuotta ja lyhimmän syyteoikeuden vanhentumisajan ollessa kaksi vuotta on mahdollista, että tuomitaan menettämisseuraamus, vaikka rikoksesta ei enää voida syytevanhentumisen vuoksi tuomita rangaistusta. Menettämisseuraamuksen erityistä viiden vuoden vanhentumisaikaa ei aikoinaan vastoin hallituksen esitystä poistettu laista, koska lakivaliokunta piti sitä tarpeellisena talousrikosten torjunnan ja rikoksella saadun hyödyn konfiskoinnin tehostamisen vuoksi (HE 27/1999, LaVM 1/2001). RL 10:4-5:ssä tarkoitettua esinekonfiskaatiota koskevan vaatimuksen vanhentumattomuus perustuu lain esitöiden valossa konfiskaation tavoitteisiin. Tällä viitataan tarpeeseen ehkäistä erityisen laatunsa ja ominaisuuksiensa puolesta rikolliseen käyttöön soveltuvien esineiden ja omaisuuden käyttäminen tuolla tavalla vastaisuudessa. Ajan kulumisen myötä esineen ominaisuudet ja muut olosuhteet voivat muuttua niin, ettei tällaiselle konfiskaatiolle ole enää uusien rikosten ehkäisemiseksi tarvetta. Vanhentumattomuus ei tee sanottujen pykälien, joihin RL 8:9 viittaa kokonaisuudessaan, mukaan osin harkinnanvaraisesta konfiskaatiosta pakollista. RL 10:1.2:n 1-2 kohdissa tarkoitettujen tekojen kohdalla (alle 15-vuotiaiden tai syyntakeettomien teot tai anteeksiantoperusteen soveltamistapauksissa) on menettämisseuraamuksen tuomitsemisen estävä vanhentumisaika perusteltua laskea sen mukaan, mikä olisi ollut tekoon sovellettava rangaistusasteikko, jos käsillä ei olisi ollut sanotunlaisia teolta rangaistavuuden in concreto poistavia seikkoja. RL 8:4:ssä on säädetty syyteoikeuden vanhentumisajan jatkamisesta. Jos syyteoikeuden vanhentumisaikaa jatketaan, myös menettämisvaatimuksen vanhentumisaika vastaavasti pitenee. Oikeuskirjallisuudessa on esitetty vastakkaiset tulkinnat siitä, voidaanko pykälän perusteella vanhentumisaikaa jatkaa pelkästään menettämisvaatimuksen esittämiseksi (Rautio mt. s , Viljanen mt. s. 61). Tuomitun menettämisseuraamuksen raukeamisesta on säädetty RL 8:14:ssä. Sen mukainen menettämisseuraamuksen täytäntöönpanon ehdoton vanhentumisaika on kymmenen vuotta lainvoimaisen tuomion antamispäivästä lukien. RL 10:4-5:ssä tarkoitettua omaisuutta koskevan menettämisseuraamuksen täytäntöönpano ei kuitenkaan raukea. 2. HYÖDYN MENETTÄMINEN (RL 10:2) 2.1 Mitä tarkoitetaan taloudellisella hyödyllä? Rikoslain 10:2.1:n mukaan rikoksen tuottama taloudellinen hyöty on tuomittava valtiolle menetetyksi. Lain esitöiden (HE 80/2000 s. 21) mukaan taloudellisena hyötynä pidetään rahan lisäksi myös sellaista esinettä tai oikeutta, jolla on raha-arvoa. Rikoksen tuottamaa mielihyvää ei voida arvostaa rahaksi eikä sitä sen enempää kuin esinettä, jolla on vain tunnearvoa, voida konfiskoida. Taloudellisesti täysin arvoton esine lienee harvinainen.
9 9 (65) Harvinaista on myös, että rikoksella saadaan hyötynä laillinen saatava. Entä jos tällaista laillista saatavaa väitetään arvottomaksi velallisen maksukyvyttömyyden vuoksi? Viljanen (mt. s. 67) on epäillyt Honkasalon kantaa, jonka mukaan tällainen saatava ei ole katsottavissa hyödyksi, esittäen, että saatavaa koskevaa velkomuskannetta ei hylättäisi velallisen maksukyvyttömyyden vuoksi eikä maksukyvyttömyys ole välttämättä lopullista. Lähtökohta lienee, että hyötykonfiskaatio on tuomittava, kun saatavasta on mahdollisuus saada suoritustuomio. Saatavan arvoon liittyvät seikat, kuten velallisen maksykyky ja sen kehitysennuste sekä saatavan vanhentumisnäkymät, saattanevat jossain tapauksessa puoltaa ainakin menettämisseuraamuksen kohtuullistamista. Ratkaisussa HelHO nro 2695 (R 05/3182) katsottiin, ettei syyttäjän väittämä mahdollinen vastaajan seksipalveluina saama vastike ollut sellaista taloudellista hyötyä, joka voitiin määrätä valtiolle menetetyksi. Rikoksella saatua oikeutta, jolle oikeusjärjestys ei anna oikeussuojaa, ei perinteisesti ole pidetty rikoksen tuottamana hyötynä. Esimerkkinä tällaisesta oikeudenvastaisesta saatavasta on pelivelka uhkapelistä. Oikeuskäytäntö ei kuitenkaan ole yhtenäistä sen suhteen, onko huumausaineiden myynnistä velaksi jäänyt osuus rikoshyötyä vai ei. Ratkaisussa THO nro 158 (R 01/69) hovioikeus otti tuomitessaan hyödyn valtiolle menetetyksi vähennyksenä huomioon määrät, jotka huumausaineiden ostajat olivat jääneet velkaa. Hovioikeus ei ole tältä osin perustellut ratkaisua. Viljasen (mt. s. 66) mukaan tausta-ajatuksena on epäilemättä ollut se, ettei huumausaineiden myyjällä ollut laillista mahdollisuutta periä saataviaan. Viljasen mukaan tällainen suhtautuminen huumevelkoihin antaa kuitenkin huumekauppiaalle tosiasiallisen mahdollisuuden hyötyä rikoksestaan, sillä huumevelat peritään usein varsin brutaaleinkin keinoin. Ratkaisuun THO nro 1276 (R 03/2091) liittyen syyttäjä oli käräjäoikeudessa laskelmissaan lähtenyt kokonaishyödystä, vaikka oli pitänyt ilmeisenä, ettei huumausaineiden myyjä ollut saanut maksua kaikesta myymästään huumausaineesta ja perusteli vaatimusta sillä, että tosiasiassa huumevelkoja peritään tehokkaasti ja että hyötyä oli siten syntynyt. Käräjäoikeus totesi, että myytyjen huumausainemäärien jäädessä velaksi huumausaineiden myyjän tosiasialliset mahdollisuudet niiden perimiseen olivat todennäköisesti syyttäjän esittämää vähäisemmät, koska huumausaineiden myyjältä puuttui kokonaan esimerkiksi mahdollisuus velkomiskanteen ajamiseen tuollaisten saatavien osalta. Käräjäoikeuden mukaan selvitystä tehokkaiden perintäkeinojen käyttömahdollisuudesta ei ollut. Käräjäoikeus katsoi siten lähtökohtaisesti, ettei velaksi jääneitä määriä voitu pitää sellaisena taloudellisena hyötynä, joka voitaisiin tuomita valtiolle menetetyksi. Käräjäoikeus arvioi määrän, joka huumausaineiden myyjältä tulisi todennäköisesti jäämään taloudellisena hyötynä toteutumatta. Menettämisseuraamuksen osalta hovioikeuteen valitti vain vastaaja ja hovioikeus pysytti käräjäoikeuden tuomion menettämisseuraamuksen osalta. Näin myös ratkaisussa HelHO nro 457 (R 05/2884), jossa vastaaja oli myynyt hasista yhteensä euron kokonaishintaan. Tästä määrästä vastaaja oli myynyt velaksi euron arvosta hasista. Käräjäoikeus totesi olevan yleisesti tiedossa, etteivät huumausainevelat vanhene ja on ollut täysin vastaajan valittavissa myymänsä hasiksen maksutapa. Kysymys on todellisesta velasta, jonka perimistavalla ja velallisten maksukyvyllä ja -halulla ei ole merkitystä asiassa. Käräjäoikeus tuomitsi vastaajan menettämään valtiolle rikoksen tuottamana taloudellisena hyötynä hasiksen myynnistä saatu euroa. Hovioikeus totesi, että menettämisseuraamusta määrättäessä on ensisijaisesti pyrittävä selvittämään hyödyn todellinen määrä. Vastaajan ei oltu selvitetty saaneen hyötyä siitä, että hän oli rahoittanut huumekauppansa aiemmista myynneistä saaduilla tuloilla. Huumekauppiaan
10 myyntisaatavia ei kuitenkaan voida aina pitää rikoshyötynä, koska niitä ei voida laillisesti periä. Tämän vuoksi hovioikeus katsoi, että menettämisseuraamuksesta on vähennettävä velkamyynnin vuoksi saamatta jäänyt hyöty euroa ja alensi menettämisseuraamuksen siten euroon. Toisen suuntaiseen ratkaisuun on päädytty ratkaisussa KouHO nro 179 (R 07/704). Vastaaja oli kertonut hankkineensa huumausaine-erän eurolla. Huumausaineen häneltä ostanut henkilö oli maksanut myyjälle käteisenä euroa ja loppukauppahinta oli jäänyt velaksi. Hovioikeus viittaisi lain esitöihin (HE 80/2000 s. 21), jonka mukaan taloudellisena hyötynä pidetään rahan lisäksi myös sellaista esinettä tai oikeutta, jolla on raha-arvoa. Toiselta oleva saamisoikeus on taloudellinen etuus. Hovioikeus lausui, että oikeuskirjallisuudessa on katsottu, että rikoksella saatua oikeutta, jolle oikeusjärjestys ei anna oikeussuojaa, ei voida pitää rikoksen tuottamana hyötynä, koska sillä ei ole laillista varallisuusarvoa. Toisaalta hovioikeus totesi olevan yleisesti tunnettua, että huumevelat kyllä peritään, usein hyvinkin brutaalein keinoin. Tähän nähden hovioikeus katsoi, että huumekauppaan perustuva velaksi jäänyt kauppahinta on otettava huomioon tekijälle koitunutta rikoshyödyn määrää laskettaessa. Muu tulkinta olisi hovioikeuden mukaan kriminaalipoliittisesti kestämätöntä ja antaisi huumeiden myyjille tosiasiallisen mahdollisuuden hyötyä rikoksestaan. Koska vastaajalla ei kuitenkaan ole mahdollista periä saatavaansa laillisin keinoin, hovioikeus arvioi kohtuulliseksi taloudellisen hyödyn määräksi tältä osin euroa. Työryhmä toteaa, että huumausaineen myyntiin perustuvan saamisen katsominen rikoshyödyksi on periaatteelliselta kannalta ongelmallista, koska saamisen peruste on oikeusjärjestelmän vastainen eikä tällaisen saamisen perimiseksi voi saada oikeussuojaa. Muiden rikosten kuin huumausainerikosten kohdalla ei liene luovuttu lähtökohdasta, ettei tällaista saamista voida pitää rikoshyötynä. Huumevelkojen tuottaman hyödyn arvioiminen on myös käytännössä ongelmallista. Huumevelkoja peritään muullakin tavalla kuin rahana. Niiden ns. kovaan perimiseen liittyy usein rikoksia, kuten ryöstö tai kiristys. Näidenkin rikosten tuottama hyöty on konfiskoitavissa. Konfiskaatiolla tulisi tähdätä uusien rikosten ehkäisemiseen. Tähän nähden ei ole johdonmukaista lähteä "siunaamaan" sitä, että tällaisia perimiseen liittyviä rikoksia tulee tapahtumaan ja niistä tosiasiallista hyötyä kertymään. Toisaalta rikoshyödyn pois ottaminen on tietysti uusien rikosten ehkäisemistä eikä voida kieltää sitä näkökohtaa, että huumevelan huomioimatta jättäminen saattaa tarkoittaa sen merkitsemän hyödyn jäämistä huumekauppiaalle. Kuten edeltä ilmenee, tätä näkökohtaa saatetaan painottaa myös muita näkökohtia enemmän siten, että huumausaineen myyntiin perustuva saaminen arvioidaan ja konfiskoidaan. Kysymyksestä kaivattaisiin KKO:n ennakkopäätöstä. Paitsi suoranaisena varallisuuden lisäyksenä rikoshyöty voi ilmetä myös säästönä. Liiketoiminnassa tapahtuvien ympäristörikosten hyöty on tyypillisesti tuotantokustannusten, kuten puhdistuskustannusten, säästöä. Rikos voi tuottaa hyötyä siten, että liiketoiminnan tappio pienenee. Hyötykonfiskaatio turvaa osaltaan yritysten tasavertaisia kilpailumahdollisuuksia. Rikoksella voi säästää esimerkiksi veroissa, jätemaksuissa, kirjanpitokustannuksissa tai työturvallisuudesta huolehtimisesta aiheutuvista kustannuksista. Varas säästää anastamansa esineen vähittäismyyntihinnan siihen sisältyvine arvonlisäveroineen ja mahdollisine muine julkisine maksuineen (KKO 1992:119, KKO 2002:60). Rikoksen yritykselle tuottamat kustannussäästöt on tuomittu menetetyksi esimerkiksi tapauksissa KKO 1995:181 ja KKO 1984 II Mikä taloudellinen hyöty on rikoksen tuottamaa Rikoksen tuottamaa on rikoksella suoraan saatu (välitön) hyöty. Rikoksen tunnusmerkistön täyttyminen voi tuottaa samalla hyötyä jollekulle. Esimerkiksi varkaus, 10 (65)
11 11 (65) kavallus, kätkemisrikos, petos ja maksuvälinepetos ovat tällaisia rikoksia. Mitään välittömyysvaatimusta ei sinänsä ole säädetty. Rikoksen tuottamaksi on katsottu muutakin kuin vain välitön hyöty. Esimerkkinä tällaisesta rikoksen tunnusmerkistön ulkopuolelle jäävästä seikasta johtuvasta hyödystä on rikoksen tekemisestä saatu palkkio. Se voidaan konfiskoida riippumatta siitä, tietääkö tekijä jo ennen tekoa saavansa palkkion vai onko se jälkikäteinen yllätys. Palkkio on myös esimerkki rikoshyödystä, joka voi liittyä jo pelkkään rangaistavaan rikoksen valmisteluun tai yrityksen asteelle jääneeseen rikokseen. Hyötykonfiskaation ulottuvuuteen voi vaikuttaa se, että rikoksella on nimenomaisesti tavoiteltu määrättyä "toisen asteen" hyötyä. Tällainen rikoksentekohetkellä tavoiteltu hyöty on konfiskoitavissa, vaikka se tarkasti ottaen ei ole enää rikoksen välittömästi tuottamaa. Tällaista näkemystä tukee KKO 2004:105, jossa kavalletuilla pelitositteilla saadut pelivoitotkin katsottiin rikoshyödyksi; pelitositteiden kavallus oli tapahtunut yksinomaan pelivoittojen tavoittelemiseksi. Vastakohtaispäätelmä tästä olisi se, että jos tekijälle syntyy vasta rikoksentekohetken jälkeen ajatus tietystä rikoshyödyn sijoittamisesta lisätuottojen saamiseksi, nämä lisätuotot eivät ole enää välitöntä, konfiskoitavissa olevaa rikoshyötyä. Toisaalta hyötykonfiskaatiovastuu on objektiivista; hyödyn menettäminen ei riipu siitä, oliko sillä, jonka hyväksi rikos on tehty, hyötymistarkoitus. Hyödyn laillinenkin tuotto perustuu rikoksella saatuun pääomaan. Lain esitöiden mukaan menetetyksi voidaan tuomita myös hyödyn arvon nousu tai tuotto, joka on vaikeuksitta selvitettävissä, kuten pankkitilillä olevan rahan korkotulo tai valuuttakurssin muuttumisesta johtuva hyödyn arvon nousu. Näihin tilanteisiin voi rinnastua esimerkiksi rikoshyödyllä hankittujen osakkeiden tuotto. Oikeuskirjallisuudessa on puollettu rikoksesta saadun hyödyn tuoton konfiskoimismahdollisuutta laajemminkin (Sahavirta, Rahanpesu rangaistavana tekona, 2008, s ). Esimerkiksi Ruotsissa hyödyn tuoton menettämisestä on nimenomaisesti säädetty. Tapauksessa KKO 2006:9 esinekonfiskaatio on RL 10:3:n nojalla kohdistettu vastaajan vaimon pankkitilillä olleisiin varoihin, jotka riidattomasti olivat peräisin vastaajalta, niille mahdollisesti kertyneine korkoineen. Välittömyysvaatimuksella on viitattu myös siihen, ettei rikoksella (hyötynä) saadun esineen tilalle tullutta esinettä (surrogaattia) voida enää konfiskoida. Hyötynä on tällöin konfiskoitava ensin mainitun esineen arvo. Hyöty (hyödyn arvo) on konfiskoitava, vaikka se olisi hävitetty tai käytetty, anastettu saajaltaan tai tuhoutunut. RL 10:8.2:ssa säädetty ei koske rikoksen tuottamaa taloudellista hyötyä. Menettämisseuraamuksesta vastuussa oleva kantaa riskin hyödyn arvon alenemisesta rikoksen tekemisen jälkeen eli konfiskaatio koskee arvon alenemisesta huolimatta alkuperäistä hyödyn määrää. Hyötykonfiskaation kohtuullistaminen RL 10:10:n nojalla on toki mahdollista. Jos konfiskoidaan myös hyödyn arvon nousu tai hyödyn tuotto pidetään silmällä luonnollisesti tuomitsemishetken tilannetta Esine- vai arvokonfiskaatio? Estettä ei ole hyödyn esinekohtaiseen menetetyksi tuomitsemiseen, jos hyödyn muodostavat esineet vain ovat tallella ja kunhan asianomistajan tai muun vahinkoa kärsineen oikeutta ei loukata. Hyödyn menetetyksi tuomitseminen esineellisenä on hyväksytty myös oikeuskäytännössä (KKO 2006:9, KKO 1999:89, KKO 1984 II 37). Esineellisenä hyötykonfiskaatio tuomittaneen vain silloin, kun hyötynä saatu esine on takavarikossa. Täytäntöönpanon onnistumisen kannalta lienee tällöin tarkoituksen-
12 mukaisempaa kohdistaa menettämisseuraamus takavarikossa olevaan esineeseen kuin kumota takavarikko ja määrätä esine palautettavaksi sekä tuomita tältä osin hyöty arvomääräisenä. Keskeisenä syynä, miksi hyöty tuomitaan käytännössä yleensä menetetyksi arvona on se, että hyöty saadaan yleensä rahana. Rikoksella saatuja rahoja on usein vaikeaa erottaa muista, laillisesti saaduista rahoista, jolloin esinekonfiskaatio käy mahdottomaksi. Jos takavarikoituja rahavaroja ei pidetä RL 10 :2:n tai 10:3:n mukaisena hyötynä ja niihin ei siten kohdisteta esinekonfiskaatiota, takavarikko kumotaan. Tämän varalta syyttäjä voi esittää arvokonfiskaation täytäntöönpanon turvaamiseksi vaatimuksen vakuustakavarikosta, jonka täytäntöönpano voidaan kohdistaa sanottuihin varoihin Hyödyn määrän selvittäminen Kysymys hyödyn määrän selvittämisestä on hyötykonfiskaation tarkoitukseen nähden hyvin keskeinen. Hyödyn saaminen pois täysimääräisesti on tärkeää rikosten ennaltaehkäisyn näkökulmasta. Toisaalta ei voida kieltää sitä, että rikoksen tekemisestä aiheutuneet kulut ovat pienentäneet rikoksesta saatavaa hyötyä tai aiheuttaneet jopa sen, ettei rikos ole ollenkaan kannattanut. Jos kuluja ei saa vähentää, konfiskaatio kohdistuu muuhunkin kuin pelkkään taloudellisen aseman parantumiseen. Näin epäedullinen hyödyn laskentatapa lienee toki kriminaalipoliittisesti tehokas, mutta onko konfiskaatio silloin jo rangaistuksenluonteinen. Rikoksen tuottaman hyödyn määrän selvittäminen on aina jonkinasteinen näyttöongelma. Lähtökohtaisesti tuomioistuin on ja sen tulisi pysytellä tässäkin tosiasiakysymyksessä syyttäjän esittämän aineiston varassa. Hyödyn määrän selvittäminen on kuitenkin aina myös oikeudellinen tulkintaongelma: miten hyöty lasketaan? Laissa ei ole säännöksiä siitä, miten hyöty on laskettava. Myöskään lain esityöt eivät anna yksiselitteistä ohjetta hyödyn määrän laskemiselle. Tämän vuoksi oikeuskäytännön merkitys korostuu asiaa tarkasteltaessa. Oikeuskäytäntö on kuitenkin varsin epäyhtenäistä ja epäselvää. Lain esitöiden (HE 80/2000 s , 21-22) mukaan menetettäväksi on tarkoitettu vain todellinen nettohyöty. Esimerkiksi laittomassa alkoholikaupassa hyötyä olisi vain myyntihinnan ja alkoholiliikkeestä ostetun tuotteen hankintahinnan erotus, koska edellä mainittu kustannus ei sinänsä aiheudu rikollisesta toiminnasta. Sitä vastoin vähennyksenä ei tulisi ottaa huomioon rikoksen valmistelusta tai täytäntöönpanosta aiheutuvia kustannuksia, kuten tiirikan valmistamiskustannuksia tai huumausaineen valmistamiseen käytettyjen kemikaalien ostohintaa. Esitöissä sanotusta ei voida lukea yleispätevää ohjetta. On ratkaistava tapauskohtaisesti, mikä kustannus on "aiheutunut rikollisesta toiminnasta", samoin se, mitkä kulloinkin ovat "rikoksen valmistelusta tai täytäntöönpanosta aiheutuvia kustannuksia". Eikö alkoholin ostaminen yksinomaan tarkoituksin myydä se laittomasti vaikuta ostohinnan vähennyskelpoisuuteen? Tiirikan valmistaminen sinänsä taas ei ole sen enempää rikos kuin alkoholin ostaminen alkoholiliikkeestä; mikä näiden esimerkkien ero lopulta on Brutto- vai nettohyöty? Konfiskoidaanko hyöty brutto- vai nettomääräisenä? Rikoksen tekemiseen käytettyjen kulujen vähennettävyyteen on korkein oikeus ottanut kantaa muun muassa ratkaisuissaan KKO 2004:73, KKO 2005:17, KKO 2005:71 ja KKO 2007:1. Oikeuskäytännössä merkittäväksi on muodostunut lääkerikosta koskeva ratkaisu KKO:2004:73: Lääkerikoksessa oli kysymys laittomasti maahan tuotujen lääkevalmis- 12 (65)
13 teiden myymisestä samalla hinnalla, jonka myyjä oli itse niistä maksanut. Rikoksen tekijälleen tuottamaa ja valtiolle menetettävää taloudellista hyötyä laskettaessa ei otettu vähennyksenä huomioon lääkevalmisteiden hankintahintaa. Korkeimman oikeuden ratkaisun mukaan nettohyötyperiaate tarkoittaisi johdonmukaisesti sovellettuna lääkevalmisteiden laittoman myynnin tapauksessa sitä, että lääkerikoksen tekijälleen tuottamaa taloudellista hyötyä laskettaessa myyntihinnasta tulisi aina vähentää myytyjen tuotteiden hankintahinta. Laillisessa liiketoiminnassa noudatettavaa myyntivoiton laskemistapaa ei ole KKO:n mukaan kuitenkaan perusteltua noudattaa rikollisen toiminnan tuottamaa rikoshyötyä määriteltäessä, vaikkei rikoshyödyn menetettäväksi tuomitsemisella sinänsä olekaan rankaisullista tavoitetta. Jos rikoshyöty rinnastettaisiin laillisen yritystoiminnan tuottamaan liikevoittoon, myös rikollisen toiminnan mahdollistamiseksi tehtyjen rikosten tekijälleen aiheuttamat kustannukset olisi KKO:n mukaan luettava rikoshyödyn vähennykseksi. Se taas ei olisi kriminaalipoliittisesti suotavaa. Sen vuoksi on KKO:n mukaan perusteltua tulkita rikoshyödyn menettämistä koskevia säännöksiä niin, että rikoksen tekemisestä rikoksentekijälle aiheutuneet kulut on aina jätettävä rikoksentekijän itsensä vastattaviksi. Nettohyötyperiaatetta on siis KKO:n mukaan syytä noudattaa rikoshyötyä laskettaessa vain silloin, kun rikoshyödystä vähennettäväksi vaaditut kustannukset eivät ole liittyneet muuhun rikolliseen toimintaan. Viljasen mukaan asian ydin ei ole niinkään laillisessa liiketoiminnassa noudatetun myyntivoiton laskemistavan sivuuttamisessa, vaan KKO:n huomautuksessa, jonka mukaan rikoksentekokustannusten vähennyskelpoisuus konfiskoitavaa rikoshyötyä laskettaessa ei olisi kriminaalipoliittisesti suotavaa. Viljanen katsoo, että hyödyn laskentatapa on rikosten ennalta ehkäisemisen tehostamiseksi haluttu tehdä rikoksentekijälle epäedulliseksi jopa niin sanottu luonnollinen katsantokanta sivuuttaen (Viljanen mt. s. 91). Tapaus edustaa bruttohyödyn konfiskoimista. Nettohyötyperiaatteen soveltamisala jää prejudikaatin jälkeen epäselväksi: KKO:n mukaan sitä on syytä noudattaa ainoastaan silloin, kun rikoshyödystä vähennettäväksi vaaditut kustannukset eivät ole liittyneet muuhun rikolliseen toimintaan. Varmaankin kustannukset liittyvät tällä tavalla rikolliseen toimintaan, jos ne aiheutuvat jo sinänsä rikollisesta menettelystä, kuten huumausaineen hankkimisesta. Hankalampi kysymys on, liittyvätkö kustannukset rikolliseen toimintaan myös silloin, jos ne aiheutuvat laillisesta oikeustoimesta, joka tehdään rikosta varten; esimerkiksi, kun ostetaan kaupasta tavaraa tarkoituksin myydä se petollisesti. KKO:n ratkaisuissa 2005:17 ja 2005:71 on otettu kantaa paritusrikoksen tuottaman taloudellisen hyödyn laskemiseen. KKO 2005:17: Majoitustoimintaa varten vuokralle annetussa rakennuksessa oli harjoitettu prostituutiota. Korkeimman oikeuden tuomiosta ilmenevillä perusteilla vuokranantajan katsottiin syyllistyneen paritukseen. Vuokratulo tuomittiin rikoksen tuottamana taloudellisena hyötynä valtiolle menetetyksi. Kysymys myös vuokratulon verotuksen merkityksestä menettämisseuraamuksen kannalta. KKO:n mukaan kertynyt vuokratulo oli kokonaisuudessaan rikoksen tuottamaan taloudellista hyötyä, koska vuokraustoiminta oli katsottu paritukseksi. Lisäksi KKO katsoi, että kun rikoshyöty tuomitaan kokonaisuudessaan valtiolle menetettäväksi, vuokrauksesta ei jäänyt sellaista tuloa, jonka perusteella ylipäänsä voitaisiin määrätä veroa tai josta aikaisemmilta vuosilta vahvistettu tappio voitaisiin verotuksessa vähentää. Näin ollen veroja tai niiden arvioitua määrää ei KKO:n mukaan voida tällaisessa tilanteessa ottaa huomioon laskettaessa valtiolle menetettäväksi tuomittavan rikoshyödyn määrää. Tapauksessa vastaajan vuokratulot juonsivat yksinomaan rikoksesta. Lisäksi vuokralai- 13 (65)
14 set olivat maksaneet talon ylläpidosta aiheutuneet kulut, joten vastaaja oli säästänyt rikokseen liittyen nämäkin. KKO päätyi konfiskoimaan kokonaishyödyn. Se ei verrannut käsillä ollutta tilannetta siihen vaihtoehtoon, jossa vastaaja olisi harjoittanut (tai yrittänyt harjoittaa) saman ajan laillista vuokraustoimintaa. Tämä olisi ollut ns. lisähyötyajattelun mukainen ratkaisu. Tuossa ajattelussa rikoksen tuottama hyöty saadaan selville vertaamalla rikollista menettelyä sitä mahdollisimman lähellä olevaan lailliseen vaihtoehtoon. Esimerkiksi varkauden kohdalla sellainen on esineen ostaminen vähittäiskaupasta, jolloin vähittäismyyntihinta (sisältää arvonlisäveron) vastaa rikoksen tuottamaa hyötyä (KKO 2002:60 ja KKO 1992:119, joka on mielenkiintoinen myös hyödyn jakautumisen kannalta). Näin on, vaikka esine anastettaisiin tukkukaupasta. Laillisessa liiketoiminnassa tapahtuneen rikoksen kohdalla lisähyötyajattelu merkitsee yhtä lailla sitä, että verrataan rikoksen sisältävää tilannetta siihen, että olisi menetelty laillisesti. Lisähyöty ilmenee usein nimenomaan säästönä. Säästöstä on kyse esimerkiksi tapauksessa KKO 1984 II 189 (puutavaran kuljettaminen ja purkaminen oikeaan paikkaan olisi aiheuttanut lisäkustannuksia). Säästöstä ja lisätulosta on kyse paperitehtaan ylituotantoa ja -kuormitusta koskevassa tapauksessa KKO 1995:181. Tapauksessa KKO 1984 II 94 on kysymys lisätulosta, jonka lehden kustantajalle toi lehtijutun sisältämä yksityiselämän loukkaaminen. Tapauksessa KKO 2009:1 konfiskoitiin arvopaperimarkkinarikosten tekijöilleen tuottama osakkeiden lisähinta: osakkeiden hintaa rikollisen menettelyn käsittäneessä tilanteessa, jossa rikoksentekijöiden antamat totuudenvastaiset ja harhaanjohtavat tiedot olivat vaikuttaneet heidän myymiensä osakkeiden kurssiin, verrattiin siihen, mitä osakkeiden ostajat todennäköisesti olisivat maksaneet osakkeista, jos heillä olisi ollut samat tiedot kurssiin vaikuttavista seikoista kuin tekijöillä. Erilaisiin kulueriin on otettu kantaa paritusrikoksen kohdalla myös ennakkoratkaisussa KKO 2005:71: A:n omistama asunto, jota hän vuokrasi asunnoksi, oli ollut eräässä vaiheessa vuokrattuna prostituoiduille. A oli tuomittu rangaistukseen parituksesta. Menetettäväksi tuomittavaa rikoksen tuottamaa taloudellista hyötyä määrättäessä vuokratulosta vähennettiin Korkeimman oikeuden tuomiosta ilmenevillä perusteilla asunnon hoitokulut, mutta ei asuntoon kohdistuneesta lainasta aiheutuneita korkoja ja kuluja. (Ään.) KKO totesi ratkaisussaan menettämisseuraamuksella pyrittävän siihen, että rikokseen syyllistyminen ei olisi tekijälleen kannattavaa, mutta toisaalta tarkoituksena ei ole, että rikoshyödyn menettäminen muodostuisi miltään osin rangaistuksenluontoiseksi. Menettämisseuraamus on siten tarkoitettu koskemaan vain todellista nettohyötyä, mutta itse rikolliseen toimintaan liittyviä rikoksen valmistelusta tai täytäntöönpanosta aiheutuneita kustannuksia ei KKO:n mukaan voida vähentää menetettävästä hyödystä. KKO totesi asuinhuoneiston omistajan olevan vastuussa asunnon hoitokuluista riippumatta siitä, onko asunto omassa käytössä, vuokrattuna vai tyhjillään. KKO katsoi em. kulujen olevan normaaleja kaikissa tilanteissa asunnon omistajalle aiheutuvia kustannuksia. Lisäksi kysymys oli asunnoista, jotka olivat olleet ennen niiden prostituoiduille vuokraamista ja myös sen jälkeen tavanomaisesti asunnoiksi vuokrattuina. Tässä tilanteessa asunnon hoitokuluja ei voitu KKO:n mukaan pitää rikoksen valmistelusta tai täytäntöönpanosta aiheutuvina kustannuksina, vaan ne tuli rikoksen tuottamaa taloudellista hyötyä laskettaessa vähentää kokonaisvuokratulosta. Asuntoon kohdistuvien lainamenojen KKO totesi yleensä liittyvän asunnon hankintaan tai korjauksiin. Kyse on siis omaisuuden ostamiseen tai kunnostukseen liittyvistä kuluista, joiden tarkoituksena on lisätä omaisuutta tai korjaustoimenpiteiden avulla säilyttää tai korottaa sen arvoa. Nämä kustannukset eivät KKO mukaan näin ollen liity rikoksella saatuun hyötyyn eikä niitä siten voida vähentää vuokratuloista. Eri mieltä olleista oikeusneuvoksista kaksi olisi katsonut koko vuokratulon rikoshyödyksi ja yksi vielä eri kannalla ollut oikeusneuvos olisi hyväksynyt myös lainanhoitokulut vähennykseksi vuokratulosta. 14 (65)
15 15 (65) Enemmistön arvioon näyttäisi vaikuttaneen se, ettei asuntoja ollut alun perin hankittu nimenomaan tarkoituksella vuokrata niitä prostituoiduille. Tässä tilanteessa omistajalle kaikissa tilanteissa aiheutuvia hoitokuluja ei pidetty rikoksentekokustannuksina. Ehkä lainanhoitokulut eivät enemmistön mielestä liittyneet ylipäätään vuokraustoimintaan siten, että ne olisi tullut vähentää vuokratuloista. Se, että kustannukset eivät liity rikoksella saatuun hyötyyn, olisi pikemminkin peruste saada vähentää nämä kustannukset hyötylaskelmassa. Ratkaisusta äänestyksineen on vaikea saada yksiselitteistä, saati yleisempää ohjetta hyödyn laskemiseen. Oikeuskäytäntö ei ole yhtenäistä paritusrikosten tuottaman taloudellisen hyödyn konfiskoinnissa: THO nro 2936 (R 04/1913): Parituksesta saatujen tulojen bruttohyödystä on vähennetty paritukseen käytetyn huoneiston vuokrakulut. THO nro 98 (R 02/3080): Paritusrikoksesta saaduksi hyödyksi katsottiin asunnon vuokralleottajan N:n, joka sittemmin osti asunnon omakseen, niin sanotulta sutenööriltä saamat vuokratulot ja osuudet sutenöörin naisilta perimistä korvauksista. Vähennyksiksi ei hyväksytty N:n omia vuokramenoja, yhtiövastikkeita eikä asunnon korjauskuluja. THO nro 32 (R 02/275): Parituksesta tuomittu M tuomittiin menettämään rikoksella saamansa tulot bruttomääräisinä. HO totesi rikoksen tuottaman hyödyn olevan nettohyötyä, mutta että rikoksen valmisteluun ja täytäntöönpanoon liittyvät kustannukset eivät ole vähennyskelpoisia. Rikollisen teon yhteydessä tapahtuvaa, rikoksen edistämiseen tähtäävää lehti-ilmoittelua on HO:n mukaan pidettävä rikoksentekovälineen valmistamiseen rinnastettavana rikoksen valmisteluun liittyvänä tekona. Lehti-ilmoittelusta aiheutuneita kustannuksia ei siten vähennetty rikoksen tuottamasta hyödystä. Asuntoja oli käytetty osin omaan asumiseen ja osin paritusrikoksen tekemisessä, minkä vuoksi näitäkään vuokrakustannuksia ei vähennetty rikoksen tuottamasta hyödystä. THO nro 1755 (R 02/751): HO:n mukaan menetettäväksi on tuomittava vain nettohyöty. Huoneistojen vuokrauksesta, lehti-ilmoittelusta ja puhelinliittymistä aiheutuneet kustannukset eivät HO:n mukaan sellaisinaan aiheutuneet rikollisesta toiminnasta, joten ne oli vähennettävä saadusta kokonaishyödystä. Huumausainerikoksia koskeva prejudikaatti on KKO 2007:1: A oli vajaan puolentoista vuoden aikana myynyt lukuisissa erissä huumausainetta ja tuomittu rangaistukseen törkeästä huumausainerikoksesta. Menetettäväksi tuomittavaa rikoksen tuottamaa taloudellista hyötyä määrättäessä huumausaineiden myyntihintojen yhteismäärästä ei vähennetty niiden ostohintoja. Kysymys myös muista seikoista, jotka oli otettava huomioon hyötyä määrättäessä, sekä menettämisseuraamuksen kohtuullistamisesta. (Ään.) Alemmat oikeusasteet olivat tuominneet A:n menettämään ennakkoratkaisun KKO 2004:73 oikeusohjetta soveltaen koko huumausaineiden myyntihinnan. Myyntituloista ei ollut vähennetty aineiden hankintahintaa. KKO totesi tapauksessa olevan kysymys siitä, tuleeko menetettävä hyöty määritellä bruttohyötyperiaatteen mukaan vai nettohyötyperiaatteen mukaan. Perusteluissaan KKO siteerasi ratkaisunsa KKO 2004:73 perusteluja ja nojautui lisäksi mm. EU:n rikoshyötypuitepäätökseen (2005/212/YOS). Huumausaineen myyjä menettää KKO:n mukaan rikoksen tuottamana taloudellisena hyötynä paitsi toiminnastaan saamansa myyntivoiton myös huumausaineen hankintaan käyttämiensä varojen eli rikolliseen toimintaan sijoittamansa panoksen arvon.
16 KKO:n mukaan huumausainerikoksen tuottaman taloudellisen hyödyn laskemisen perusteena on myydyistä huumausaine-eristä saatujen kauppahintojen yhteismäärä. KKO totesi kuitenkin saman rikoksentekijän peräkkäisistä kaupoista saamien myyntihintojen yhteenlaskemisen saattavan joissakin tilanteissa johtaa hyödyn moninkertaiseen menettämiseen. Jos uusien huumausaineiden ostoa rahoitetaan aiemmista kaupoista saaduilla myyntituloilla, myöhemmästä kaupasta saatuun myyntihintaan sisältyy sellaista hyötyä, joka on tuomittava menetetyksi jo aiemman kaupan perusteella. Lain mukaan rikoksen tekijälleen tuottama hyöty on kuitenkin menetettävä vain yhteen kertaan. Sanotunlaisen hyödyn moninkertainen menettäminen olisi täsmällisesti poissuljettavissa vain, jos toiminnan rahoituksesta olisi tarkka selvitys. Käytännössä sellaisen esittämiseen ei yleensä ole mahdollisuutta. Tarkan selvityksen puuttuessa menettämisseuraamuksen kertautuminen on KKO:n mukaan pyrittävä estämään tarkastelemalla huumausainerikosta kokonaisuutena. Näissä tilanteissa huumausainerikoksen tekijälleen tuottama kokonaishyöty joudutaan viime kädessä arvioimaan. KKO arvioi ratkaisussaan, että myyntitulojen kokonaismäärästä eurosta oli rikoshyötyä euroa. KKO 2007:1 tarkoittaa käytännössä huumausainerikosten osalta paitsi bruttohyötyperiaatteen soveltamista myös, että kertautumistilanteissa on pyrittävä oikaisemaan yhteenlasketuista myyntihinnoista saatua summaa niin, että tekijää ei määrätä menettämään saamaansa hyötyä moninkertaisesti. KKO:n enemmistön mukaan kysymys ei ole tällöin RL 10:10:ssä tarkoitetusta menettämisseuraamuksen kohtuullistamisesta, vaan rikoksen tuottaman taloudellisen hyödyn arvioimisesta. Rikos voidaan tehdä liiketoiminnassa, joka on on vain osaksi rikollista. Esimerkiksi tapauksessa KKO 1995:181 korkein oikeus on hyväksynyt vähennettäväksi rikollisen teon (ylituotanto ja -kuormitus paperitehtaan toiminnassa) osalta samat kulut kuin mitkä kohdistuivat lailliseenkin tuotantoon. Näin ollen rikoksen tekemisestä aiheutuneet kulut on hyväksytty vähennettäväksi rikoksella saadusta hyödystä. Ovatko elinkeinonharjoittamisen yhteydessä tehdyt rikokset hyödyn laskennan osalta siis eri asemassa kuin esimerkiksi huumausainerikokset? Oikeuskäytäntö ei ole tässäkään suhteessa yhtenäistä. Nettohyötyperiaatteen eräänlaisena sovelluksena voidaan nähdä myös esimerkiksi KKO 1979 II 23: Yhdistyksen toiminnanjohtaja tuomittiin rangaistukseen matkatoimistoliikkeen luvattomasta harjoittamisesta. Toiminnan yhteydessä toimeenpannuista seuramatkoista kolme oli tuottanut voittoa määrän, jonka alemmat oikeudet olivat tuominneet yhdistyksen menettämään valtiolle rikoksen tuottamana hyötynä. Kun kuitenkin muut toimintaan liittyneet matkat olivat tuottaneet yhteensä enemmän tappiota, yhdistys vapautettiin menettämisseuraamuksesta. (Ään) 16 (65) Tapauksen perusteella nettohyötyperiaatetta sovellettaessa voi toisiinsa kiinteästi liittyvien rikollisten (osa)tekojen kokonaistarkastelu mahdollistaa sen, että toisten tekojen tappiot vähentävät toisten tekojen tuomia voittoja. Saman tekijän itsenäisten asiallisesti toisiinsa liittymättömien rikosten tuomat tappiot ja voitot eivät tietenkään ole tällä tavalla "kuittauskelpoisia", vaan kunkin rikoksen kohdalta on tehtävä oma hyötylaskelma. Nettohyötyperiaatetta laillisen liiketoiminnan ohessa tapahtuneiden rikosten kohdalla sovellettaessa olisi laiton ja laillinen toiminta erotettava toisistaan. Luvallisen toiminnan tappiota ei saisi vähentää laittoman toiminnan tuomasta voitosta. Viljanen katsoo tosiasiaksi jäävän, että KKO:n omaksuma linja rikoksentekokulujen vähennyskelvottomuudesta on muodostumassa oikeuskäytännön yleiseksi linjaksi useiden, joskaan ei kaikkien rikostyyppien yhteydessä (Viljanen mt. s. 98). Rautio (mt. s. 159) on katsonut, että KKO:n tulkintalinjan seurauksena konfiskaatio muodostuu selvästi rangaistukselliseksi. Jätettäessä kustannukset vähentämättä aikaan-
17 saadaan tosiasiallisesti varallisuuden vähennys, sillä näiltä osin tekijä ei ole rikastunut rikoksellaan. RL 10 luvun uudistuksen ajatuksena oli nimenomaan, ettei menettämisseuraamus saa muodostua rangaistukselliseksi. Rautio on pitänyt tätä näkökohtaa huomattavasti painavampana kuin HE:een jossakin vaiheessa ilmestynyttä lausumaa rikoksentekokulujen vähennyskelvottomuudesta. Sellaista ei vielä ollut rikoslakiprojektin ehdotuksessa. Vähennysten sallimista saatetaan paheksua, mutta tällaiset moraalinäkökohdat olisi tarvittaessa otettava huomioon muulla tavalla kuin hyödyn laskentasäännöissä. Kaiken kaikkiaan oikeuskäytännössä hyöty lasketaan eri tyyppisissä tapauksissa eri tavoin. Myös saman rikostyypin sisällä ratkaisut vaihtelevat. Yksiselitteistä vastausta siihen, tuleeko soveltaa netto- vai bruttohyötyperiaatetta, ei voida antaa. Yhtenäistä linjaa rikoksen tekemisestä aiheutuneiden kulujen vähennyskelpoisuuden suhteen ja hyödyn laskemiseen eri rikostyypeissä työryhmä ei ole voinut oikeuslähteistä löytää ja suosittaa Hyödyn määrän arvioiminen (RL 10:2.2) RL 10:2.2:n mukaan jos rikoksen tuottaman hyödyn määrästä ei ole saatavissa selvitystä tai se on vain vaikeuksin esitettävissä, hyöty on arvioitava ottaen huomioon rikoksen laatu, rikollisen toiminnan laajuus ja muut olosuhteet. Ensisijaisesti on pyrittävä selvittämään hyödyn todellinen määrä. Vain jos selvitystä ei ole saatavissa tai se on vain vaikeuksin esitettävissä, hyöty voidaan arvioida. Vastaavanlainen harkintasäännös on OK 17:6:ssa koskien vahingon määrää. Todistustaakka hyödyn menettämisen perusteista (siitä, että hyötyä on ylipäänsä syntynyt) ja määrästä on menettämisseuraamuksen vaatijalla. Epäselvyys voi koskea vain hyödyn määrää. Helpotettu näyttötaakka ei koske muita konfiskaation perustavia seikkoja. Syyttäjän tehtävänä on vedota laskentaperusteisiin ja todisteisiin, joiden perusteella tuomioistuimen on viime kädessä arvioitava rikoksella saadun hyödyn määrä. Näyttö voi koskea rikoksen laatua ja laajuutta sekä muita olosuhteita. Mikään ei estä vastaajaa esittämästä omaa näkemystään tukevia todisteita. Arviointiin voidaan periaatteessa päätyä siinäkin tilanteessa, että asianosaiset olisivat yhtä mieltä hyödyn määrästä. He eivät voi disponoida tästä enempää kuin rangaistuksesta. Hyödyn määrän arviointi tulee lain esitöiden mukaan käytännössä sovellettavaksi silloin, kun rikoksen tuottamaa hyötyä on vaikeaa erottaa laillisesta hyödystä (esim. laillisen liiketoiminnan yhteydessä on harjoitettu ilman lupaa luvanvaraista liiketoimintaa) tai kun ei ole saatavissa selvitystä siitä, millä hinnalla huumausainetta on myyty tai kuinka paljon vastaaja on hyötynyt pitkäaikaisesta huumausaineen vähittäismyynnistä (HE 80/2000 s. 22). Viimeisin prejudikaatti, jossa rikoshyöty on arvioitu, on arvopaperirikoksia koskeva KKO 2009: Keneltä hyöty konfiskoidaan Hyödyn menettämiseen tuomitaan RL 10:2.1:n mukaan rikoksesta hyötynyt tekijä, osallinen tai se, jonka puolesta tai hyväksi rikos on tehty. Lain esitöiden mukaan sen, jonka hyväksi rikos tehdään, ei edellytetä olevan mitenkään tietoinen rikoksesta tai sen tekijästä. Olennaista on, että hän teosta tosiasiallisesti hyötyy. Hyödyn menettäminen on siten objektiivista ja lainkohdan luettelo lähinnä esimerkinomainen. Termin "hyväksi" kautta kuka tahansa, joka on hyötynyt rikoksesta, on vastuussa saamansa hyödyn menettämisestä. Rikoshyötyä saanut palautetaan konfiskaatiolla vain siihen asemaan, jossa hän olisi ollut, jollei rikosta olisi tehty. Hyöty voidaan konfiskoida vain siltä, joka sen on välittömästi saanut. Esimerkiksi rikoksentekijän perheenjäsenet, joita hän elättää rikoksillaan, eivät ole konfiskaatiovastuussa tekijän saamasta rikoshyödystä. 17 (65)
18 18 (65) Hyöty voidaan tuomita menetetyksi myös oikeushenkilöltä. Lain esitöiden mukaan oikeushenkilön puolesta voi toimia se, joka on oikeutettu edustamaan oikeushenkilöä tai käyttämään jossain asiassa oikeushenkilön päätösvaltaa. Oikeushenkilön sekä myös luonnollisen henkilön puolesta voi toimia henkilö, jolle on annettu tehtäväksi rikollinen teko tai jonka on annettu ainakin ymmärtää, että teko hyväksytään. Tällöin oikeushenkilön puolesta toimivan muodollisella asemalla organisaatiossa ei ole merkitystä Yhteisvastuullinen hyötykonfiskaatio Lain esitöiden mukaan on ollut jossain määrin epäselvää, miten hyöty tuomitaan menetetyksi, kun se on jakautunut kahdelle tai useammalle. Oikeuskäytännössä on tuomittu hyöty useammalta menetetyksi yhteisvastuullisesti tai kultakin hänen saamansa hyödyn osalta. Asiaan ei otettu kantaa RL 10 luvussa, mutta lähtökohtana on, että molemmat vaihtoehdot ovat käytettävissä. Käytännössä esiintyvien tilanteiden moninaisuuden vuoksi ei ole katsottu perustelluksi ottaa asiasta määräystä lakiin, vaan on tarkoituksenmukaisempaa, että tuomioistuin ratkaisee tapauskohtaisesti, tuomitaanko menettämisseuraamus yhteisvastuullisesti vai ei. Hyöty konfiskoidaan lähtökohtaisesti vain siltä, joka on todella hyötyä saanut. Jos rikoksesta on hyötynyt useampi henkilö, ensisijaisesti tuomitaan hyöty menetetyksi kultakin sen mukaan, mitä hän on rikoksesta tosiasiallisesti hyötynyt. Kunkin hyöty voidaan joutua myös arvioimaan. Esimerkiksi tilanne voi olla se, että osakeyhtiön toimitusjohtaja hyötyy yhtiön toiminnassa tekemästään rikoksesta palkkatulona ja yhtiöön jää myös hyötyä. Lain esitöiden mukaan mikäli ei ole selvitystä siitä, miten hyöty on jakautunut, voidaan hyöty tuomita menetetyksi yhteisvastuullisesti. Yhteisvastuullisuuteen ei tule päätyä sen vuoksi, että näin turvataan paremmin rikoshyödyn suorittaminen valtiolle. Konfiskaation tarkoitusta ei toteuta se, jos joku vastaajista hyötyy rikoksestaan edelleen; nyt sen kanssavastaajan kustannuksella, joka kykenee rikoshyödyn muiden osalta korvaamaan. Oikeuskäytännöstä voidaan mainita kysymykseen yhteisvastuullisuudesta liittyvinä KKO 1977 II 7 (aviopuolisot tuomittiin yhteisvastuulliseen menettämisseuraamukseen), KKO 1990:7 (osakeyhtiön hallituksen jäsentä ei tuomittu menettämisseuraamukseen ), KKO 1991:173 (vain kommandiittiyhtiö, ei sen vastuunalaista yhtiömiestä, tuomittiin) ja KKO 1995:99: Puolisot A ja B olivat yhdessä harjoittaneet osakeyhtiön lukuun luvanvaraista henkilöliikennettä ilman liikennelupaa. A, joka omisti yhtiön kaikki osakkeet, oli hallituksen jäsen ja toimitusjohtaja. B, joka oli pääasiallisesti johtanut yhtiön toimintaa, oli hallituksen puheenjohtaja. Puolisot tuomittiin yhteisvastuullisesti yhtiön kanssa menettämään valtiolle rikoksen tuottama taloudellinen hyöty. (Ään.) Raution (mt. s. 302) mukaan yhteisvastuullisuutta puoltavana seikkana näyttäisi KKO:n harkinnassa olevan se, että vastaajien omaisuuspiirit eivät tosiasiassa ole selvästi toisistaan erossa. Yhtiöoikeudelliselta kannalta kyse on samastamisesta: missä määrin lähtökohtaisesti erilliset oikeussubjektit voidaan katsoa yhdeksi kokonaisuudeksi Hyödyn siirtäminen ja rahanpesun kohteen menettäminen (RL 32:12) Esineellisen rikoshyödyn siirtäminen johtaa siihen, että hyödyn välittömästi saaneeseen kohdistetaan arvomääräinen konfiskaatio. Rikoshyödyn siirtämiseen puututaan laajennetulla hyödyn menettämisellä (RL 10:3) ja rahapesun kriminalisoinnilla (RL 32:6-9), johon liittyy rahanpesun kohteena olleen omaisuuden menettämisseuraamusta koskeva erityissäännös RL 32:12. Muun kuin rahanpesun kohteen konfiskoinnin osalta noudate-
19 taan rahanpesunkin kohdalla RL 10 luvun säännöksiä, joten esimerkiksi rahanpesusta saatu palkkio konfiskoidaan RL 10:2:n nojalla. Rahanpesukulut aiheutuvat usein rikoksesta peräisin olevien varojen laillisesta sijoittamisesta talouselämään. Kun toiminnan tarkoitus on kuitenkin rikollinen, rahanpesukulut katsottaneen rikoksen tekemisestä johtuviksi eikä niitä siten voida rahanpesijän hyötyä laskettaessa vähentää. Rahanpesun kohde tulee RL 32:12:n perusteella aina tuomita esinekonfiskaatiolla valtiolle menetetyksi. Säännökseen ei ole liitetty poikkeus- tai kohtuullistamismahdollisuuksia. RL 10:2:n mukainen pakollinen hyötykonfiskaatio esirikoksen tekijää kohtaan ja RL 32:12:n mukainen rikoshyödyn konfiskaatio rahanpesun kohteena voivat johtaa useampikertaiseen hyödyn menettämiseen. Säännöksistä ei ilmene, onko tällainen useampikertaisen seuraamuksen kiellon vastainen tilanne sallittava. Rikoshyödyn ja rahanpesun kohteen välinen suhde voidaan hahmottaa siten, että jos 1) rikoksesta hyötyy ensin A, jonka jälkeen 2) hyötyä pesee B, konfiskointivaihe ratkaisee konfiskaatiolajin. Jos konfiskaatio tapahtuu vaiheessa 1 kysymykseen tulee vain hyötykonfiskaatio, kun taas vaiheessa 2 soveltuu RL 32:12. Periaatteessa ei pitäisi tulla kaksinkertaista konfiskaatiota. Näin voi tosin käytännössä käydä, kun rahanpesun kohdetta ei voida yhdistää tiettyyn rikokseen, josta saatu hyöty on jo ehkä konfiskoitu. Kun RL 32:12 mahdollistaa vain esinekonfiskaation, ongelmaksi nousee muun muassa se, missä tilanteissa esinekonfiskaatio on kohdistettavissa pankkitilillä oleviin varoihin. Esineellisyyden vaatimus käteisen rahankin osalta on ehkä väljenemässä osaltaan juuri rahanpesun ja laajennetun hyödyn menettämisen kohdalla oikeuskirjallisuudessa käytävän keskustelun seurauksena. Keskustelua käydään myös siitä, miten laajasti konfiskaatio on ulotettavissa rikoksella saadun hyödyn myöhempään sinänsä lailliseen tuottoon. RL 32:12:n säännöstä on oikeuskirjallisuudessa käsitellyt erityisesti Sahavirta, Rahanpesu rangaistavana tekona, 2008, s Hyötykonfiskaation suhde vahingonkorvaukseen (RL 10:2.3) RL 10:2.3 ja aiempi käytäntö RL 10 luvussa on aiemmasta oikeustilasta poiketen otettu nimenomainen kanta hyötykonfiskaation ja vahingonkorvauksen suhteeseen. Aiemmin eli RL 2:16.1:n (143/1932) soveltamisessa syntyneessä oikeuskäytännössä pelkkä vahingonkorvausvelvollisuuden mahdollisuus riitti estämään hyötykonfiskaation riippumatta siitä, oliko korvausta vaadittu tai tultiinko sitä vaatimaan. Uusi laki on tässä suhteessa tiukempi. RL 10:2.3:n mukaan hyötyä ei tuomita menetetyksi siltä osin kuin se on palautettu tai tuomittu taikka tuomitaan suoritettavaksi loukatulle vahingonkorvauksena tai edunpalautuksena. Jos korvaus- tai edunpalautusvaatimusta ei ole esitetty tai se on vielä ratkaisematta silloin, kun menettämisvaatimuksesta annetaan ratkaisu, menettämisseuraamus on tuomittava. Vähitellen väistyviä ongelmatilanteita ovat ne, joissa rikos on tehty ennen RL 10 luvun voimaantuloa Se, soveltuuko uusi RL 10 luku ennen sen voimaantuloa tehtyyn tekoon, on ratkaistava kussakin tapauksessa erikseen lievemmän lain periaatteen mukaan. Siitä, onko uusi laki hyötykonfiskaation ja vahingonkorvauksen suhteen osalta ankarampi vai lievempi kuin aiempi vakiintunut oikeuskäytäntö, on esitetty oikeuskirjallisuudessa eri näkemyksiä. Tapauksen KKO 2009:1 perusteella aiempi käytäntö on lievempi niissä tilanteissa, joissa oikeus vahingonkorvaukseen sen mukaan estäisi hyötykonfiskaation tuomitsemisen. Jos hyötykonfiskaatio on mahdollinen sekä aiemman oikeuskäytännön että uuden RL 10:2:n mukaan, tulee uusi laki lievempänä 19 (65)
20 20 (65) sovellettavaksi, mikäli konfiskaatiota on uuden RL 10:10:n nojalla perusteet kohtuullistaa Hyödyn palauttamisen ja vahingonkorvaustuomion vaikutus RL 10:2.3:n mukaan Hyöty voidaan palauttaa sellaisenaan, kuten anastetun esine, taikka suorittamalla sitä vastaava korvaus rahana tai muulla tavalla. Korvauksen ja hyödyn vastaavuuden arvioi tuomioistuin objektiivisesti, jolloin voidaan päätyä siihen, että loukatun hyväksymästä korvauksesta huolimatta on konfiskaatiovastaajalle katsottava jääneen vielä konfiskoitavaa hyötyä. RL 10:2.3:ssa tarkoitettu korvaukseen oikeutettu voi olla muukin kuin asianomistaja, esimerkiksi takautumisoikeuteensa nojautuva vakuutusyhtiö. Hyödyn pitää olla palautettu tai korvauksen suoritettu siihen mennessä, kun menettämisseuraamuksesta annetaan ratkaisu. Näin ollen lupaus tai edes sitova sopimus asiasta ei riitä estämään hyötykonfiskaatiota. Sellainen voi kuitenkin olla peruste jättää menettämisseuraamus tuomitsematta sen kohtuullistamista koskevan RL 10:10:n nojalla. RL 10:2.3:a voidaan soveltaa myös ylemmissä asteissa huomioimalla valitusasiassa vasta alemman asteen tuomion jälkeen tehty hyödyn palautus tai korvauksen suoritus. Hyödyn "ennakollisena palauttamisena" voidaan pitää käsirahaa, jonka petoksen tekijä maksaa asianomistajalle erehdyttäessään tämän luovuttamaan muutoin velaksi jäävän tavaran. Käsirahaa ei tämän vuoksi tarvitse pitää rikoksentekokustannuksena, jota ei voida vähentää petoksella saadusta hyödystä, vaan nimenomaan vähennyskelpoisena eränä (Viljanen mt. s ). Sellainen hyödyn palautus, jota koskevaa vaadetta oikeusjärjestelmä ei suojaa, ei vähennä hyötykonfiskaatiota. Uhkapelivoiton tai lahjuksen palauttaminen ei siten vaikuta hyötykonfiskaatioon (KKO 1986 II 57, 1991:152). Hyötykonfiskaation ja vahingonkorvauksen yhteensovittamisen tarkoitus on, ettei sama taho joudu kaksinkertaiseen suoritusvelvollisuuteen. Kaksinkertaisuudesta ei ole kysymys, jos hyötykonfiskaatiovastaaja on eri taho kuin vahingonkorvaukseen tuomittu tai korvauksen siihen velvollisena - suorittanut. Keskinäinen vastuunjako tällaisten henkilöiden välillä ei kuulu konfiskaatiosäännösten alaan. Jos vahinko on tuomittu korvattavaksi jo ennen menettämisseuraamuksen tuomitsemista tai näin tapahtuu samanaikaisesti viimeksi mainitun kanssa, se vähentää hyötykonfiskaatiota. Tuomion ei tarvitse olla lainvoimainen, saati noudatettu tai sen täytäntöönpanoa saatettu loppuun. Jos vahingonkorvausvaatimuksen käsittelyä jatketaan ROL 3:3:n mukaisesti erillään rikosasiasta, hyötykonfiskaation viimeksi mainitussa estävää korvaustuomiota ei (vielä) ole. Tuomioon voidaan rinnastaa viranomaisen täytäntöönpanokelpoinen maksuunpanopäätös, kuten Kansaneläkelaitoksen työttömyyskorvauksen takaisinmaksua koskeva päätös Hyötykonfiskaatio ilman vahingonkorvausvaatimuksesta johtuvaa vähennystä RL 10:2.3:ssa ei anneta merkitystä niille syille, joiden vuoksi vahingonkorvausvaatimusta ei ole esitetty. Syitä voi olla monenlaisia. Esimerkiksi (täyttämätön) sopimus korvauksesta tai nimenomainen luopuminen siitä ei säännöksen mukaan vaikuta hyötykonfiskaatioon. Tapauksesta riippuen voi olla hyvä syy soveltaa RL 10:10:n kohtuullista-